لە ١٩٩٣ لەدایک بووم لە بەشی باکووری کۆرایای باکوور،
لە شارۆچکەیەک کە ناسراوە بە هایسەن،
کەوا هاوسنوورە لەگەڵ وڵاتی چین.
دایک و باوكێکی خۆشەویستم هەبوو
و یەک خوشکی گەورەتر.
تەنانەت پێش تەمەنی ١٠ ساڵیم،
باوکم نێردرا بۆ کامپێکی کارکردن
بۆ بەشداریکردن لە بازرگانیکردەنی نایاسایی.
ئێستا لەلایەن "بازرگانیکردنی نایاسایی"--
پێلاوی لەدار دروستکراو و، شکر و پاشان مسیشی دەفرۆشت
تا نانمان بۆ پەیدابکات.
لە ساڵی ٢٠٠٧، خوشکەکەم و من بڕیارماندا هەڵبێن.
خوشکەکەم تەمەنی ١٦ ساڵ بوو،
و منیش ١٣ ساڵ بووم.
پێویستە تێبگەم مەبەست لە وشەی" هەڵهاتن" چییە
لە سنوری کۆریا باکوور.
برسیمان بوو.
و برسییەتی لە کۆریای باکوور واتە مردن.
ئەوە تاکە هەڵبژاردنی ئێمە بوو.
تەنانەت تێنەگەیشتبووم لە چەمکی هەڵاتن،
بەڵام دەمتوانی ڕووناکییەکانی شەوانی چین ببینم،
و خەیاڵم دەکرد ئەگەر بڕۆمە شوێنی ڕووناکییەکە.
ڕەنگە بتوانم قاپێک برنج بدۆزمەوە.
ئەوە بەوشێوەیە نییە کە پلان و نەخشەی گەورەمان هەبووبێت،
هیچ شتێکمان نەدەزانی چی ڕوودەدات.
بیهێننە پێش چاوتان کەوا شوقەکەتان ئاگر دەگرێت.
مەبەستم ئەوەیە، چی بدەکەیت؟
لەوی دەمێنیتەوە تا دەسوتێت.
یان دەتەویت لە پەنجەرەکەوە خۆت فرێبدەیت
و بزانیت چی ڕوودەدات؟
ئێمە ئەوەمان کرد.
ئێمە لەماڵەکە خۆمان فرێدا
لەجیاتی سوتانمان لە ئاگردا.
کۆریای باکوور باوڕپێنەکراوە.
زۆر سەختە بۆ من
کاتێک خەڵک پرسیارم لێدەکەن ژیان لەوێ چۆنە
گەر ڕاستگۆبم
دەڵیم:
ناتوانیت تەنانەت خەیاڵیشی بکەیت.
هیچ وشەیەک لە هیچ زامانێک ناتوانێت وەسفی بکات،
چونکە بەتەواوەتی هەسارەیەکی جیاوازە،
وەک ئەوەی ناتوانی خەیاڵی ئەوە بکەیت کە هەر ئێستا لەسەر هەسارەی مەریخ بژیت.
بۆ نموونە، وشەی" خۆشەویستی" تەنها یەک مانا دەگەیەنیت:
ئەویش خۆشەویستییە بۆ سەرۆکە ئازیزەکە.
لە کۆریای باکوور هیچ چەمکێک نییە بۆ خۆشەویستی ڕۆمانسی.
و ئەگەر وشەکان نە ناسیت
کەوا لە مەبەستی چەمکەکەشی تێناگەیت،
و لەبەر ئەوە، تەنانەت هەست بەوە ناکەیت کەوا تەنانەت چەمکیش ئەگەرێکە.
با نموونەیەکی دیکەتان بۆ بهێنمەوە.
گەورەبوون لە کۆریای باکور،
بەڕاستی باوڕمان وابوو کەوا سەرکەردە ئازیزەکەمان خودایەکی بەتواناییە
دەتوانێت بیرکردنەوەکانیشم بخوێنیتەوە.
تەنانەت لە بیرکردنەوەش دەترسام.
پێمان گوترابوو ئەوە برسی دەبیت لە پێناو ئێمە.
و ماندوونەناسانە کارمان بۆدەکات،
و دڵم پی دەسوتا.
کاتێک بۆ کۆریای باشور هەڵاتم.
خەڵکەکە پێان گوتم کەوا ئەو دیکتاتۆرە،
ئۆتۆمبێلی هەبوو
زۆر، زۆرشوێنی خۆشی هەبوو،
و ژیانێکی نایابیشی هەبوو.
و دواتر بەبیرمە سەیرکردنی وێنەکەی
بۆ جاری یەکەم واهەستم دەکرد
کەوا ئەوە گەورەترین پیاوە لە وێنەکەدا.
(پێکەنین)
ئەوە کاری تێکردم.
لە کۆتاییدا، زانیم ئەو برسی نەدەبوو.
بەڵام پێشتر ئەوە بوێرییەم نە بوو سەیری بکەم
تاوەکو کەسێک پێیگوتم کەوا ئەو قەڵەوە
(پێکەنین)
ڕاستیەکەی، کەسێک پێیڕاگەیاندم کەوا ئەوە خەپە بوو.
ئەگەر تا ئێستا ڕاهێنانی بۆچوونی ڕەخنەیت نەکردووە.
ئەوە دەبینیت کە پێتگوتراوە.
هەروەها گەورەترین پرسیار خەڵک لێم دەپرسن
" بۆ چی هیچ شۆرشێک لە ناوخۆی کۆریای باکوور نەبووە؟
گێژن؟
بۆ چی لە ماوەی ٧٠ ساڵی ستەم و زوڵمە هیچ شۆرشێک ڕووینەداوە؟"
منیش دەڵێم:
ئەگەر نەزانیت کۆیلەیت،
ئەگەر نەزانیت تۆ جیاکراویتەتەوە یان ستەمت لێدەکرێت،
چۆن دەجەنگیت تا ئازدبیت؟
مەبەستم، ئەگەر بزانیت جیاکراویتەتەوە،
واتە تۆ دانەبڕاویت.
نازانیت پێناسەی جیاکراوە چییە،
لەبەر ئەوە هەرگیز نەمزانیبوو
من جیاکرابوومەوە کاتێک لە کۆریای باکووربووم
بەتەواوەتی پێموابوو من لە ناوەڕاستی گەردوونم.
ئەمە بیرۆکەیەک شایەنی بڵاوکردنەوەیە:
زۆربەی خەڵک بۆچوونیان وایە
مرۆڤەکان لە بنچینەوە دەزانن چی ڕاستە و چی هەڵەیە.
جیاوازی لە نێوان دادپەروەری و نا دادپەروەری،
شایەنی چین و شایەنی چی نین.
منیش پێیان دەڵێم: ئەوە قسەی پرو پوچە.
(پیکەنین)
(چەپڵەرێزان)
هەموو شتێک
دەبێت هەموو شتێک فێربکرێین
بە بەزەییشەوە.
ئەگەر ئێستا کەسێک لەسەر شەقامێک بمرێت.
هەمووشتێک دەکەم بۆ ڕزگارکردنی.
بەڵام کاتێک لە کۆریای باکوور بووم
خەڵکم دەبینی لەسەر شەقامەکان دەمردن.
هەستم بەهیچ نەدەکرد.
نەک لەبەر ئەوەی من نەخۆشی دروونیم هەیە
بەڵام لەبەر ئەوەی چەمکی بەزەیی فێرنەکرابووم.
تەنها، هەستم بە بەزەی، عاتیفە و سۆز لە دڵم دەکرد
دواتر فێری وشەی" بەزەی" بووم و چەمکەکەشی،
و ئێستا هەستیان پێدەکەم.
ئێستا لە وڵاتە یەگرتووەکان دەژیم وەک کەسێکی ئازاد.
(چەپڵەرێزان)
سوپاس.
(چەپڵەڕێزان)
لەم دواییانەدا،
سەرۆکی وڵاتە ئازادەکە، سەرۆک ترەمپ،
لەگەڵ خواوەندەکەی پێشوم کۆبووەوە.
و بڕیاریدا مافەکانی مرۆڤ هێندە گرنگ نییە
تا لە کارناماکانی بیگرێتەوە خۆی،
و سەبارەت بەوە قسەی نەکرد.
و ئەوە منی ترساند.
ئێستا لە جیهان دەژین
کە دیکتاتۆرێک دەتوانێت پێیدا هەڵبدرێت بۆ لەسێدارەدانی مامی.
بۆ کوشتنی زربراکەی،
کۆشتنی هەزارەها هاوڵاتی کۆریای باکوور.
ئەوە شایەنی پیاهەڵدانە.
وای لێ کردم بیر بکەمەوە:
ڕەنگە هەموو پیویستبێت شتێک دەربارەی ئازادی فێربکرێین.
ئازادی ناسکە.
نامەوێت ئاگادارتان بکەمەوە، بەڵام ئەوە ڕاستییەکەیە.
تەنها سێ نەوەی خایاند
بۆ ئەوەی کۆریای باکوور ببێتە جۆرج ئۆروێڵی "١٩٨٤".
تەنها سێ نەوەی خایاند.
ئەگەر بۆ مافەکانی مرۆڤ نەجەنگین
بۆ ئەوە خەڵکەی ئێستا ستەمیان لێدەکرێت هیچ دەنگێکیان نییە،
وەکو ئەو خەڵکە ئازادانەی ئێرە،
کێ لەپێناو ئێمە دەجەنگێت کاتێک ئازاد نەبین؟
ئامێرەکان؟ ئاژەڵەکان؟ نازانم.
پێموایە ئەوە سەرنج ڕاکێشە کەوا گرنگی بە گۆڕانی کەش و هەوا دەدەین،
مافەکانی ئاژەڵ، یەکسانی جێندەر.
هەموو ئەوە شتانە،
لەڕاستیدا گرنگی بە مافەکانی ئاژەڵ دەدەین،
ئەوە دەگەیەنێت کە دڵمان چەند جوانە،
کەوا گرنکی بە کەسانێک بدەین کە ناتوانن قسەکانی خۆیان بکەن
و ئێستا خەڵکی کۆریای باکوور ناتوانن قسەکانی خۆیان بکەن
لە جەرخی ٢١ ئینتەرنێتیان نییە.
و وزەی کارەباشمان نییە،
و ئێستا تاریکترین شوێنە لەسەر زەوی،
ئێستا دەمەوێت شتێک بە هاوڕێ کۆریەکانم بڵیم
کە لە تاریکی دەژین.
لەوانەیە باوڕ بەمە نەکەن.
بەڵام دەمەوێت پێیان بڵیم کە ژیانی جێگرەوە ئەستەم نییە.
ئازادبن.
لە ئەزموونی خۆمەوە،
هیچ شتێک ئەستەم نییە.
کڕدرام
فرۆشرام وەک کۆیلەیەک
بەڵام ئێستا وا لێرەم،
لەبەر ئەوە بڕوام بە پەرجوو هەیە.
یەک شت کەوا لە مێژوو فێربووم
لەم جیهانە هیچ شتێک هەتاهەتای نییە.
هەموو هۆکارێکمان هەیە تا بە هیوابین.
سوپاس.
(چەپڵە)